Foto: tennis.uz 14 oktabr kuni Respublika olimpiya zaxiralari tennis maktabi kortlarida Professional tennischilar uyushmasi (ATR) musobaqalari taqvimidan joy olgan “Tashkent Challenger – 2016” an’anaviy xalqaro turnirining final bahsi bo‘lib o‘tdi. O‘zbekistonning birinchi raqamli raketkasi Denis Istomin va uning sherigi — rossiyalik Mixail Yelgin Tashkent Challenger—2016 ning juftlik bellashuvlarida g‘olib bo‘ldi. Finalda mazkur juftlik germaniyalik Andre Begamann hamda hindistonlik Leander Paesni mag‘lub etishga muvaffaq bo‘ldi — 6:4, 6:2.  Ma’lumot uchun: Istomin Tashkent Challenger—2015 musobaqasining yakkalik bellashuvlarida bosh sovringa ega chiqqandi. U bugun — 15 oktabr kuni Tashkent Challenger—2016 ning ham final o‘yinida ishtirok etib, mazkur musobaqani uchinchi bor yutib olishga harakat qiladi.